DALYVAUJAMOJO BIUDŽETO PRIEMONĖS 
ĮGYVENDINTŲ PROJEKTŲ ATASKAITA
2022-2024 M.
2022 m. 
1. Projektas „Pažinimo sodas“.
 Projekto tikslas – Lelijų ir Mokyklos gatvių teritorijoje (kiemų erdvėse) poilsio, laisvalaikio erdvių sukūrimas ir įrengimas: medžių, krūmynų apsodinimas, suoliukų-stalų-kepsninių įrengimas, gamtos pažinimo erdvės įrengimas, šiukšliadėžių pastatymas. 
Projektas įgyvendintas 2023 m. iš dalies. 
Skirta lėšų suma: želdynų pirkimui – 952,0 Eur.; šachmatų stalai su aikštelėmis – 13.866,60 Eur.
2. Projektas „Birštono gimnazijos Jaunimo parkas“. 
Projekto tikslas – poilsio, laisvalaikio erdvių bei lauko klasės įrengimas gimnazijos teritorijoje: suoliukų, šachmatinių, šiukšliadėžių pastatymas, lauko klasės pastatymas.
2022 m. Birštono gimnazijos teritorijoje pastatyti mažosios architektūros sprendiniai: suoliukai, šachmatinės. Lauko klasės įrengimo sprendiniai bus įgyvendinti su kitu bendrai finansuojamu iš ES projektu.
Projektas įgyvendintas. 
Skirta lėšų suma: 28 391,44 Eur.
2023 m. 
1. Projektas „Pėsčiųjų tako tarp Lelijų g. 9 ir Mokyklos g. įrengimas“.
Projekto tikslas – įrengti pėsčiųjų taką, siekiant užtikrinti patogų ir saugų pėsčiųjų judėjimą tarp Lelijų g. ir Mokyklos g. 
Projektas įgyvendintas. 
Skirta lėšų suma: 11 199,99 Eur.

2. Projektas „Parko loftas“.
Projekto tikslas – sukurti jaukią ir šiuolaikišką laisvalaikio erdvę gamtoje, Vytauto Jurgio Meškos parke Birštone, patrauklią ne tik jaunimui, bet ir visai bendruomenei. Įgyvendinant projektą, parke bus pastatyti lauko terasa ir šiuolaikiškas stiklinis geokupolas, įrengtos poilsiui, renginiams bei veikloms po atviru dangumi skirtos terasos, praturtintas lauko pramogų spektras – įrengtas lauko boulingo takelis.
Projektas įgyvendinamas etapais: visi sprendiniai, išskyrus lauko boulingo takelio įrengimą, įgyvendinti. Boulingo takelį planuojama įrengti 2025 m. 

Skirta lėšų suma: 27 926,80 Eur

3. Projektas „Dengto laukimo paviljono įrengimas autobusų sustojime Ivoniškių kaime“.
Projekto tikslas – įrengti autobusų sustojime dengtą laukimo paviljoną.
Projektas įgyvendinamas 2024-2025 m.
Skirta lėšų suma: 17 877,58 Eur.

2024 m.
1. Projektas „Naujos kartos lauko treniruoklių įrengimas Birštone“.
Projekto tikslas - siekiant pagerinti kurorto bendruomenės narių fizinį aktyvumą, propaguoti sveiką gyvenseną ir plėtoti sveikatinimo veiklas, didinti bendrą gyvenamosios vietovės patrauklumą, atnaujinti bendruomenės viešąsias erdves ir sudaryti geresnes sąlygas sportuoti, stiprėti fiziškai ir dvasiškai įvairaus amžiaus gyventojams ir kurorto svečiams, įrengti naujos kartos lauko treniruoklius V.J. Meškos parke, buvusioje mini golfo aikštelėje.

Projektas planuojamas įgyvendinti 2026 m. atsižvelgiant į skirtą finansavimą.
